16/11/2022 | Administración LocalMunicipal
Oleiros
Urbanismo
Aprobación definitiva do estudo de detalle do quinteiro H6 do PP 6 Polígono II (2022/PLANEAM/000012 - FG Nº 699)

O Pleno da Corporación, na sesión extraordinaria que tivo lugar o día 27 de outubro de 2022, adoptou, entre outros, o seguinte acordo: - Aprobar definitivamente o estudo de detalle do quinteiro H6 do Plan Parcial Sector PP6 Polígono II - Obelisco (Documento R. E. Nº 2022016708 do 13.09.2022). Contra o presente acordo, en aplicación do artigo 112.3 da Lei 39/2015, do 1 de outubro, do procedemento administrativo común das administracións públicas, e dado que aproba unha disposición de carácter xeral, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio, de conformidade coa Lei 29/1998, do 13 de xullo, da xurisdición contencioso-administrativa. Todo iso sen prexuízo de que se poida interpor calquera outro recurso que se considere máis conveniente. O texto do documento aprobado definitivamente pode ser consultado no enderezo electrónico do concello www.oleiros.org.Oleiros, 2 de novembro de 2022 Ángel García Seoane Alcalde-Presidente A normativa urbanística aplicable para o desenvolvemento do Estudo de Detalle para a parcela obxecto deste documento vén detallada a continuación. A Lei 2/2016, de 10 de febreiro, do Solo de Galicia, determina: “Artigo 79” Estudos de detalle.1. En desenvolvemento dos plans xerais, plans parciais redactarse estudos de detalle cos seguintes obxectivos: a) Completar ou reaxustar as aliñacións e rasantes. b) Ordenar os volumes edificables. c) Concretar as condicións estéticas e de composición das edificacións complementarias do planeamento.2. Os estudos de detalle en ningún caso poderán: a) Alterar o destino urbanístico do solo. b) Incrementar o aproveitamento urbanístico. c) Reducir as superficies destinadas a viarios, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou completen. e) Aumentar a ocupación do solo, as alturas máximas edificables ou a intensidade de uso.1.- Aplícase esta ordenanza ao conxunto das zonas edificables destinadas a vivenda unifamiliar delimitada nos planos de ordenación (H1, H2, H3, H4, H5, H6, H7). 2.- Fíxase un tipo de ordenación por vivenda unifamiliar adosada, en calquera das seguintes variantes: formando ringleira, pareadas ou en actuacións integradas. En calquera caso, a adopción dunha variante ou outra das anteriormente explicitadas, queda pendente da formulación do correspondente Estudo de Detalle que, respectando os parámetros edificatorios contidos tanto na presenta Ordenanza, como no Cadro de Características, deberá abarcar como mínimo, o ámbito completo dunha das áreas delimitadas nos planos de ordenación.3.- A altura máxima será de baixo e unha planta equivalente a 6 metros, medidos dende a rasante natural do terreo en calquera punto en contacto coa edificación. No caso das unidades H1, H2, H3 e H4 dita altura tomarase dende a rasante da beirarrúa. Autorízase o aproveitamento baixo cuberta, destinado a usos de habitación, computando edificabilidade e sempre que a altura máxima entre a cota do terreo e/ou beirarrúa e a cara inferior do teito do local habitable non sexa superior a 8,5 metros. Ademais esixirase que os locais baixo cuberta estean inscritos nunha pendente como máximo de 45º, trazada dende a cara superior do último forxado, en liña de fachada, e que o conxunto da planta aproveitable baixo cuberta non supere o 25% do aproveitamento total do edificio; a estes efectos considerarase planta aproveitable aquela que presente unha altura libre de piso superior ou igual a 1,50 metros. Permitiranse semisotos e sotos destinados a garaxe, sempre que queden incluídos na altura máxima, que non computarán edificabilidade.4.- A liña de edificación coincidirá en xeral coa aliñación, permitíndose, para solucións en ringleira ou pareadas, recuados máximos de 3 metros dende a mesma, en calquera caso haberá de manterse unha disposición uniforme para cada fronte completo de rúa entre dúas vías transversais, debendo mediar o correspondente Estudo de Detalle. No caso de actuacións integradas, o Estudo de Detalle, que desenrolará a disposición do volume edificado, xustificará a súa acomodación ás condicións topográficas do terreo e o menor impacto visual. Para vivenda pareada establécese un recuado lateral mínimo a lindeiro de parcela de 2 metros.5.- Os accesos ás parcelas edificables serán a través do viario rodado público.6.- Establécese unha fronte mínima de parcela de 7 metros. Nos proxectos de parcelación, as divisións de fincas seguirán a regra de lindes rectos e normais ás aliñacións oficiais e procurarase a uniformidade e o fraccionamento resultante.7.- As superficies edificables e número de vivendas máximas en cada zona serán as indicadas no cadro de características do plano de zonificación de áreas residenciais, establecéndose unha ocupación máxima das mesmas do 50%, destinándose o sobrante da parcela a espazos libres privados podéndose edificar nas mesmas instalacións descubertas, que non computarán edificabilidade. A parcela edificable poderá pecharse no seu perímetro con elementos diáfanos de ata 0,80 metros de altura total sobre murete opaco de 0,30 metros de altura máxima.8.- Usos. Permítese a vivenda unifamiliar e como usos complementarios o hoteleiro, comercial, oficinas, sanitario-asistencial, docente, recreativo e socio-cultural, así como o industrial en categoría 1ª e 2ª. Todo elo de acordo coa Regulación de Usos definida polo PXOM. Autorízanse garaxes na categoría 1ª e 2ª. Será obrigatoria a previsión ao interior da parcela edificable de prazas de garaxe nunha proporción de 2 prazas por cada vivenda e/ou 1 praza por cada 50 m2 de uso comercial, de oficinas ou industrial”. Os condicionantes urbanísticos a ter en conta nesta parcela son os establecidos no Art.20. do Plan Parcial. A ordenación de volumes proposta neste Estudo de Detalle en ningún caso modifica a edificabilidade máxima da mazá, a cal se mantén en 3.249 m2, e tampouco se modifica o nº máximo de vivendas, mantendo as 19 que estipula o Plan Parcial. Así mesmo, se cumpre co establecido no Art.20.7 no referente á ocupación máxima de parcela, sendo esta inferior ao 50% do total da mesma. A continuación, transcríbese cadro comparativo de condicións urbanísticas: Aliñacións: Non se modifican as aliñacións oficiais. Mantense unha disposición uniforme para cada fronte completo de rúa, cumprindo a edificación o recuado máximo de 3 metros dende a aliñación. Rasantes: Mantéñense as rasantes oficiais do viario, segundo o previsto no proxecto de urbanización. En canto as rasantes interiores da maza, se readaptan, buscando resolver unha ordenación coherente como parcela completa, establecendo as diferentes plataformas de cada vivenda adosada e as súas respectivas contencións, así como os saltos entre parcelas e as súas respectivas plataformas de cada edificación. Coa adaptación das rasantes interiores, conséguese cumprir o establecido no “Art.114.9 Condicións xerais de estética e integración ambiental” no referente a altura máxima de muro de contención en parcelas. Así, as rasantes oficiais da mazá serán as que se establecen neste documento no plano “PORD_02. Rasantes Interiores” da documentación gráfica deste Estudo de Detalle. Nos planos “PORD_01. Rasantes Soto”, “PORD_02. Rasantes Planta Baixa”, “PORD_03. Rasantes Planta Primeira”, “PORD_07. Alzados e Seccións”, e “PORD_08. Seccións 2” reflíctese o resultado final da ordenación de volumes da mazá. A “liña de edificación” (segundo defínense no Art.20.4 do Plan Parcial) defínense graficamente nos planos “PINF_04. Plano de Ordenación. Urbanización”, “PORD_02. Rasantes Planta Baixa” e “PORD_03. Rasantes Planta Primeira” segundo o criterio establecido no plan parcial no “Art.20.4”. Esta nova ordenación nunca suporá: “[.] a) Alterar o destino urbanístico do solo. b) Incrementar o aproveitamento urbanístico. c) Reducir as superficies destinadas a viarias, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou completen. e) Aumentar a ocupación do solo, as alturas máximas edificables ou a intensidade de uso […]” Cumprindo o que se dispón o artigo 79 da lei do solo de Galicia. A altura máxima da edificación non superará nunca os 6,00m de altura, medidos no punto medio da fachada de cada vivenda respecto á rasante da beirarrúa ata a cara inferior do forxado que forma teito da última planta. A altura máxima de cornixa non superará os 7,00m de altura, medidos no punto medio da fachada de cada vivenda respecto á rasante da beirarrúa, regulado no Plan Xeral de Ordenación Municipal. Por riba da altura máxima, permítense a realización de caixas de escaleira, instalacións, e autorízase o aproveitamento baixo cuberta, computando edificabilidade e debendo inscribirse os elementos nun plano teórico trazado cunha pendente de 45º dende a cara superior do último forxado. A altura máxima entre a cota da beirarrúa e a cara inferior do teito do local habitable non sexa superior a 8,50m. A cuberta formalizarase como plana. Neste Estudo de Detalle non se modificaron as rasantes de viarios nin beirarrúas establecidas polo Plan Parcial, polo que se manteñen as xustificacións establecidas neste sentido en devandito documento, e no proxecto de urbanización xa realizado, tramitado e aprobado. En canto a condicións de forma, estética, materiais ou calquera consideración que teña que ver coa composición das edificacións e a súa integración na contorna mantense o establecido no Plan Parcial. Debido á nova disposición das vivendas na mazá H6, procédese a analizar as interferencias que puideran producirse en canto a incompatibilidade da implantación prevista con mobiliario urbano (papeleiras, farois, alcorques, prazas de aparcadoiro, etc.), así como garantir a acometida a todas as vivendas sen modificar as instalacións da urbanización xa executadas. Da devandita análise despréndense as seguintes interferencias: Segundo o proxecto de urbanización, actualmente executado, as interferencias que atopamos entre este ED e o mobiliario urbano previsto redúcese unicamente ás interferencias de vaos con tres farois. A nova disposición da mazá planifícase para un total de 19 vivendas. En consecuencia, dispóñense 9 vaos para acceso rodado. Desta reconfiguración os vaos das vivendas H6-02, H6-07 e o acceso peonil de H6-16 interfire cos farois de iluminación pública dispostas na beirarrúa obrigando o seu desprazamento de 0,75 m, en dirección paralela ao viario cara á vivenda H6-03; outro de 2,9 m, en dirección paralela ao viario cara á vivenda H6-06; e por último o desprazamento de 0,80m en dirección paralela ao viario cara á vivenda H6-17. Estas interferencias e a súa solución pódense ver nos planos PORD_05, PORD_06 e PORD_07. O resto de accesos a parcelas, rodados ou peonís non presentan interferencias cos elementos de mobiliario urbano tales como farois ou papeleiras, nin cos sinais de tráfico previstas no proxecto de urbanización. A recolocación dos farois mencionados tradúcense nos seguintes traballos, que terían os seguintes custos: A nova disposición dos vaos non afecta á dotación de prazas de aparcadoiro existentes como se pode comprobar na documentación gráfica na comparación dos planos “PINF_04. Plano de información. Urbanización” e “PORD_05. Plano de Ordenación. Interferencias” As 19 vivendas nas que se divide a mazá serán parcelas rexistrais e catastrais que albergarán cada unha das vivendas (ver imaxe 2). Tendo en conta esta consideración, todas as vivendas resolven as súas acometidas respectando as instalacións de urbanización proxectadas xa actualmente executadas. Realízase a acometida, desde as arquetas de rexistro até os monólitos integrados nos peches das vivendas para albergar os rexistros obrigatorios de servizos (segundo establecen os seus regulamentos), como é auga, gas e electricidade. Existen dous tipos de monólitos, os das vivendas que aparcan en superficie, que non teñen peche e os das vivendas con soto, que van incluídos no peche. Todos eles son monólitos individuais. A configuración dos mesmos que se reflicte nos planos “04” ao “06” deste ED, e xustifícase graficamente como todas as vivendas quedan perfectamente servidas sen alterar a instalación existente. Accédese directamente ou polo borde interior de parcela ao monólito e desde o mesmo dótase a cada vivenda das conexións necesarias mediante trazado polo interior da parcela rexistral. A continuación, descríbense as conexións de cada parcela, reflectidas nos planos mencionados. As acometidas de auga, gas, subministración eléctrica e telecomunicacións realizaranse desde as arquetas actuais e cos entroncamentos previstos. A localización do monólito de rexistro de instalacións é inmediata, atópase nos muros que resolven o desnivel no acceso entre vivendas, de acceso libre dende a vía pública, polo que se realiza a acometida das instalacións sen problema. Devandito monólito alberga os rexistros de acometida de instalacións destas vivendas de xeito individual. As acometidas ás redes de evacuación de augas residuais e pluviais realízanse mantendo os actuais entroncamentos. Ver planos “PORD_04. Interferencias” e “PORD_05. Acometidas H6-01 a H6-08” para ver a localización de arquetas exteriores, entroncamentos, rexistro de acometidas e esquema de derivación por interior de parcela das mesmas. As acometidas de auga, gas, subministración eléctrica e telecomunicacións realizaranse desde as arquetas actuais e cos entroncamentos previstos. A localización do monólito de rexistro de instalacións é inmediata, atópase no peche da parcela, polo que se realiza a acometida das instalacións sen problema. Devandito monólito alberga os rexistros de acometida de instalacións destas vivendas de xeito individual. As acometidas ás redes de evacuación de augas residuais e pluviais realízanse mantendo os actuais entroncamentos. Ver planos “PORD_04. Interferencias” e “PORD_06. Acometidas H6-09 a H6-19” para ver a localización de arquetas exteriores, entroncamentos, rexistro de acometidas e esquema de derivación por interior de parcela das mesmas. Para calquera outra consideración non recollida neste Estudo de Detalle, aplicarase o establecido tanto no PXOM 2014 de Oleiros como no PLAN PARCIAL PP-6. OBELISCO.